Na małatia trasmitìbiłe sesualmente o infesion sesualmente trasmitìbiłe , in pasà ciamà anca malatia venèrea, inte ła medexina, ła insegna na małatia infetiva che ła se trasmete prinsipalmente par contajo direto in ocaxion de atività sesuałi, includesti anca i raporti orałi e anałi. Ła majoransa de łe małatie sesualmente trasmitìbiłi inte el scumìsio no łe prexenta sìntomi. Sta roba ła se tradùxe in major ris-cio de trasmétarle a altre parsone. I sìntomi e i segni de ła malatia i połe inclùdar pèrdite da ła vaxina, dal pene, dołor pèlvego, ùlsere da torno ai òrgani xenitałi o sora de sti cuà. Na infesion sesualmente trasmetesta, ciapada prima o finmente a na graviansa ła połe cauxar małani al nasituro. Racuante małatie sesualmente trasmitìbiłi łe połe cauxar problemàdeghe de steriłità. Educasion sesuałe oportuna par conósar łe małatie de sta sorte e łe vàrie forme de contajo. Ixene dei òrgani sesuałi; se se ga da far el bagno diàrio col saon e sugarse tentamente i òrgani xenitali. Doparasion dei mecanismi protetori cofà i goldoni o preservativi co se ga na rełasion sesuałe.